Tintoretto

**Tintoretto**, vl. menom **Jacopo (Giacopo) Robusti** (* 29. september 1518, Benátky – † 31. máj 1594, Benátky) bol taliansky renesančný maliar, jeden z popredných predstaviteľov benátskej maliarskej školy.

Pretože jeho rodný list sa zničil, dátum jeho narodenia bol odvodený z úmrtného listu, objaveného v Kostole San Marziale, kde sa píše: *„31. mája 1594 zomrel pán Jacopo Robusti, zvaný Tintoretto, 75 rokov a 8 mesiacov starý, po štrnástich dňoch horúčky.“*

## Mladosť a rané obdobie tvorby
Jacopov otec Giovanni Battista Robusti, ktorého rodina pochádzala pravdepodobne z Luccy, bol povolaním farbiar hodvábnych látok. Bolo zvykom dávať niektorému zo synov prezývku podľa otcovho remesla. Preto dostalo najstaršie z Giovanniho detí meno Tintoretto (farbiarik), odvodené z pomenovania del Tintore (t. j. farbiarov syn).

Majster neskorších gigantických diel svoje umelecké začiatky absolvoval v maliarskej dielni slávneho Tiziana. Ako dvadsaťročný začínajúci umelec svoje prvé práce signoval jednoducho: *„Ja majster Giacomo, maliar z námestia San Chassan“*. Z toho je jasné umelcovo bydlisko na jednom z benátskych námestí. Svojmu rodnému mestu ostal Tintoretto verný po celý život.

Z obdobia okolo roku 1537 pochádza jeho prvé známe dielo *Madona s Dieťaťom, malým svätým Jánom Krstiteľom, donátorkou, Máriou Magdalénou a svätou Katarínou Alexandrijskou*.

## Obrazy pre Scuola Grande di San Marco
V roku 1562 dostal Tintoretto objednávku na vyhotovenie troch obrazov zachytávajúcich zázraky svätého Marka. Obrazy *Prenesenia tela svätého Marka*, *Nájdenie tela svätého Marka* a *Záchrana Saracéna* sú od roku 1920 súčasťou expozície benátskej Akadémie. 
[náhľad|vľavo|''Svätý Rochus v nebeskej sláve'', 1564, olej na plátne, [Scuola di San Roco, Benátky]]
## Obrazy pre Scuola di San Roco
V polovici 16. storočia bola v Benátkach dostavaná nová budova Školy svätého Rochusa. Vzápätí sa v predstavenstve rozhodovalo o jej výzdobe. Boli vyzvaní najlepší maliari v meste (o. i. Veronese, Salviati) aby predložili návrhy na obraz, ktorý mal byť umiestnený na strope miestnosti Sala dell'Albergo. 

Zákazku napokon získal Tintoretto, ktorý namaľoval plátno priamo bez predošlého návrhu a potajme ho upevnil na strop. Obraz škole daroval a za to si zaistil objednávku i na výzdobu stien. Obrazy *Svätý Rochus v nebeskej sláve* (na strope miestnosti) ako aj *Ukrižovanie*, *Kristus pred Pilátom*, *Korunovanie tŕním* a *Cesta na Kalváriu* (na stenách) patria k vrcholným umelcovým dielam.

K výzdobe školy sa Tintoretto vrátil v roku 1575, kedy sa sám ponúkol namaľovaním viacerých obrazov pre hlavnú sieň. Po schválení radou školy tak vznikli diela *Zázrak s kovovým hadom*, *Mojžiš vyráža vodu zo skaly*, *Zbieranie many* a ďalších tridsať obrazov so starozákonnými výjavmi. Vďaka tejto práci získal vynikajúcu pozíciu pri získaní objednávky na neskoršiu výzdobu siení Dóžovho paláca, zničených pri požiari v roku 1577.

## Maľby v Dóžovom paláci
Pravdepodobne najvýznamnejšiu časť Tintorettovej tvorby predstavujú obrazy tvoriace výzdobu Dóžovho paláca. Už v roku 1553 pre palác namaľoval dva obrazy: *Korunovácia Barbarossu* a *Vyobcovanie Barbarossu z cirkvi*, ktoré však boli pri veľkom požiari paláca v roku 1577 zničené. Rovnaký osud postihol i jeho ďalšie dielo, obraz *Mŕtvy Kristus*, určený do miestnosti zvanej Sala dello Scrutinio (Volebná sieň). 
 
V roku 1565 namaľoval Tintoretto pre palác päť veľkorozmerných pláten s biblickými výjavmi. Obrazy tvoria výzdobu stropu vo vestibule paláca. O rok nato pribudlo v paláci päť Tintorettových alegorických pláten na strope v Sieni inkvizície (Saletta degli Inquisitori).

V roku 1576 pre Dóžov palác vytvoril sériu štyroch alegorických malieb, pôvodne zdobiacich steny vestibulu, v roku 1716 premiestnených do Sály Antikolégia (Sala dell'anticollegio).

[náhľad|''[Vznik mliečnej dráhy (Tintoretto)|Vznik mliečnej dráhy*, 1570, olej na plátne, [[Národná galéria (Londýn)|Národná galéria]], [[Londýn]]]]Najvýznamnejšou zákazkou v paláci bol Tintoretto poverený v roku 1577. V tomto roku bola následkom veľkého požiaru zničená časť palácovej výzdoby. Spolu s architektom [[Jacopo Sansovino|Jacopom Sansovinom]] sa podieľal na výzdobe tzv. Sály štyroch brán (Salla delle Quattro Porte), kde jeho alegorické fresky nahradili pôvodný vykladaný strop. Spolu so spolupracovníkmi zo svojej dielne sa podieľal na výzdobe ďalšej miestnosti – Siene senátorov (Sala dei Senato).

V rokoch 15791585 bola Tintorettovi zverená maliarska výzdoba stropu Sály Veľkej rady (Sala del Maggior Consiglio) a stien Sály Kolégia (Sala del Collegio). Obrazy sú oslavou Benátok a ich vládcov – dóžat. 

V roku 1577 vypísal senát [[Benátska republika|Benátskej republiky]] konkurz na zhotovenie veľkorozmerného plátna, ktoré malo zdobiť čelnú stenu Sály Veľkej rady (Sala del Maggior Consiglio) a nahradiť zničenú pôvodnú fresku [[Guariento di Arpo|Guarienta di Arpo]] z druhej polovice 14. storočia. Do konkurzu sa prihlásilo niekoľko umelcov, medzi nimi napr. [[Paolo Veronese|Veronese]], [[Jacopo Bassano]] či [[Jacopo Palma il Giovane]]. Komisia po vyše desiatich rokoch v prvom kole vybrala návrhy Veroneseho a Bassana, no vzhľadom k nejednotnosti pri určení celkového víťaza ako aj k skutočnosti, že Veronese v roku 1588 zomrel, bola vypísaná nová súťaž. Práca bola zverená Tintorettovi, ktorý tu vytvoril svoje najslávnejšie dielo. Obraz s príznačným názvom *Raj* (rovnaký názov niesla i pôvodná Guarientova freska) z roku 1588 je dodnes najväčším plátnom (rozmery 700 × ) aké bolo kedy namaľované. Dielo, na zhotovení ktorého sa s veľkou pravdepodobnosťou podieľal i umelcov starší syn [[Domenico Robusti|Domenico]] a majstrova dielňa, zachytáva Tintorretovu predstavu neba. Ústrednými postavami sú [[Ježiš Kristus|Kristus Pantokrator]] (t. j. žehnajúci) a [[Panna Mária]], ktorým robí spoločnosť obrovské množstvo ľudí, túžiacich po spáse svojich duší.

Vzhľadom ku kolosálnym rozmerom je plátno zložené z niekoľkých častí a vznikalo v priestoroch benátskej [[Scuola Grande di Santa Maria della Misericordia|Scuola della Misericordia]].

Obraz sa od počiatku stal predmetom protichodných hodnotení. Kým jedni ho pokladali za „najskvostnejšie dielo, aké kedy Benátky mali“, iní v ňom videli „nakopenie postáv, mravenisko, stádo, chaos“. Napriek tomu tvorí tento gigantický obraz vskutku veľkolepé včlenenie do starobylého, slávnostného prostredia.

== Osobný život ==
Tintoretto sa v roku 1550 oženil s Faustínou de' Vescovi, dcérou dekana benátskej [[Scuola Grande di San Marco|Školy svätého Marka]]. Celkovo sa im narodilo sedem deti – dcéry [[Marietta Robusti|Marietta]], Perina, Ottavia, Lanza a Altura a synovia [[Domenico Robusti|Domenico]] a [[Marco Robusti|Marco]]. Marietta, Domenico a Marco pokračovali v otcových stopách (Marietta sa stala jednou z najvýznamnejších talianskych maliarok renesancie, so synom Domenicom často spolupracoval a on je aj spoluautorom viacerých nedokončených diel) a dcéry Perina a Ottavia sa stali rehoľníčkami. O ďalších dvoch dcérach bližšie údaje chýbajú.

== Zhodnotenie tvorby ==
Tintorettovo dielo je považované za protipól tvorby ďalších dvoch veľkých Benátčanov – [[Paolo Veronese|Veroneseho]] a [[Tiziano Vecelli|Tiziana]]. Hlavnými atribútmi, na ktorých Tintoretto staval svoju tvorbu bola neuveriteľná rýchlosť maľovania, veľká usilovnosť a precíznosť. Je až obdivuhodné ako tieto aspekty dokázal v konkrétnom diele vždy zladiť. Dokazoval to rovnako v náboženských obrazoch ako aj v portrétoch či dielach čerpajúcich námety z antickej mytológie. Často jeho tvorbu svojou grandióznosťou a takmer divadelnými efektami pripodobňovali rímskym dielam slávneho [[Michelangelo Buonarroti|Michelangela]]. Tintorettova tvorba znamenala veľký prínos do benátskej maľby druhej polovice 16. storočia.

== Výber z tvorby ==
<gallery>
Súbor:La Dernière Cène - Tintoret.jpg|*Posledná večera*, 1559, olej na plátne, [[Musée du Louvre]], [[Paríž]]
Súbor:Jacopo Tintoretto - The Birth of John the Baptist.jpg|*Narodenie svätého Jána Krstiteľa*, 1554, olej na plátne, [[Ermitáž]], [[Petrohrad|Sankt Peterburg]]
Súbor:Jacopo Tintoretto - Christus en de overspelige vrouw.jpg|*Cudzoložnica pred Kristom*, 1546, olej na plátne, [[Rijksmuseum]], [[Amsterdam]]
Súbor:Jacopo Tintoretto - Finding of the body of St Mark - Yorck Project.jpg|*Nájdenie tela svätého Marka*, 15621566, olej na plátne, [[Pinacoteca di Brera]], [[Miláno]]
Súbor:Jacopo Tintoretto 003.jpg|*Vulkánova dielňa*, 1576, olej na plátne, [[Dóžov palác (Benátky)|Dóžov palác]], [[Benátky (mesto)|Benátky]]
Súbor:Jacopo Tintoretto 037.jpg|*Portrét dóžu Sebastiana Veniera*, okolo 1571, olej na plátne, [[Umeleckohistorické múzeum (Viedeň)|Umeleckohistorické múzeum]], [[Viedeň]]
Súbor:Jacopo Tintoretto - The Last Supper - WGA22649.jpg|*Posledná večera*, 15921594, olej na plátne, [[Bazilika San Giorgio Maggiore]], [[Benátky (mesto)|Benátky]]
Súbor:Jacopo Tintoretto 027.jpg|*Portrét Jacopa Sansovina*, 1566, olej na plátne, [[Galleria degli Uffizi]], [[Florencia]]
Súbor:Jacopo Tintoretto 008.jpg|*Kristus u Marty a Márie*, 1567, olej na plátne, [[Alte Pinakothek]], [[Mníchov]]
Súbor:Jacopo Tintoretto 021.jpg|*Ukrižovanie*, 1565, olej na plátne, [[Scuola di San Roco]], [[Benátky (mesto)|Benátky]]
Súbor:Jacopo Robusti, called Tintoretto - Susanna and the Elders - Google Art Project.jpg|*Zuzana a starci*, 1557, olej na plátne, [[Umeleckohistorické múzeum (Viedeň)|Umeleckohistorické múzeum]], [[Viedeň]]
Súbor:The Worship of the Golden Calf sc165.jpg|*Klaňanie sa zlatému teľaťu*, 1560, olej na plátne, [[Národná galéria umenia (Washington)|Národná galéria umenia]], [[Washington (D.C.)|Washington]]
Súbor:Jacopo Tintoretto 013.jpg|*Múdre a hlúpe panny*, 15461547, olej na plátne, [[Museum Boijmans Van Beuningen]], [[Rotterdam]]
Súbor:Tintoretto - ecce homo masp.JPG|*Ecce homo*, 1546, olej na plátne, [[São Paulo Museum of Art]], [[São Paulo]]
Súbor:Tintoretto Rape of Helen.jpg|*Únos Heleny*, 15781579, olej na plátne, [[Museo del Prado]], [[Madrid]]
Súbor:Tintoret-Danaé-Lyon.jpg|*Danae*, 1580, olej na plátne, [[Múzeum výtvarných umení (Lyon)|Múzeum výtvarných umení]], [[Lyon]]
Accademia - St Mark's Body Brought to Venice by Jacopo Tintoretto.jpg|*Prenesenie tela svätého Marka*, 15621566, olej na plátne, [[Gallerie dell’Accademia (Benátky)|Galleria dell'Accademia]], [[Benátky (mesto)|Benátky]]
Súbor:File-Tintoretto, Jacopo - Moses Striking Water from the Rock - 1577 - 122kb.jpg|*Mojžiš vyráža vodu zo skaly*, 1577, olej na plátne, [[Scuola di San Roco]], [[Benátky (mesto)|Benátky]]
</gallery>

== Iné projekty ==


== Zdroje ==
* C. Bernari, P. de Vecchi, *Tintoretto*, Odeon, Praha, 1980
* D. Reato, *Benátky místa a historie'', Slovart, Praha, 2004, ISBN 80-7209-574-9

Kategória:Talianski maliari
Kategória:Renesanční maliari
Kategória:Osobnosti z Benátok
Kategória:Talianski freskári